Vrystaatse provinsiale departement het nie geld vir afgestudeerde verpleegsters | SA-News.com
Sy sê sy gaan Patricia Kopane, die DA se nasionale woordvoerder oor gesondheid, vra om met dr. Aaron Motsoaledi, minister van gesondheid, oor die probleem te praat.
Die departement het ook volgens Pittaway gesê die verpleegsters wat reeds begin werk het, moet onmiddellik ophou omdat daar nie geld vir hul salarisse is nie.
Al die beskikbare poste moes aan verpleegsters van die Free State School of Nursing gaan omdat dié verpleegsters hul beurse moet terugbetaal. Die departement het ook aan Pittaway gesê hulle sal drie ander verpleegsters ’n maand aanstel mits daar geld is.
Mondli Mvambi, woordvoerder van die Vrystaatse departement van gesondheid, sê die departement sal ondersoek instel.
’n Bekommerde pa van Welkom sê hy weet van meer as 100 verpleegsters wat reeds afgestudeer het by die Universiteit van die Vrystaat of die Sentrale Universiteit vir Tegnologie en nou niks met hul kwalifikasie kan doen nie.
Hy wil nie sy naam bekend maak nie omdat dit sy dogter se kanse om aangestel te word kan benadeel.
“Hulle moet studielenings begin terugbetaal en van hulle is selfs uitgeplaas na dorpe, maar hulle kry nie aanstellingsbriewe nie.”
“Ek hoor van die wat wel begin werk het, kry ook nog nie hul salarisse nie.”
Die man sê van die jong mense het selfs woonstelle gaan huur in die dorpe waarheen hulle uitgeplaas is, maar nou is dit maande later en niks gebeur nie.
“Almal weet hoeveel tekorte daar aan verpleegpersoneel is. ’n Mens kan nie verstaan waarom die jong mense nie aangestel word nie.”
Mondli Mvambi, woordvoerder van die Vrystaatse departement van gesondheid, sê die departement sal ondersoek instel. Hy sê mense met probleme met aanstellings moet die departement kontak.
« Two cash-in-transit vans bombed in Boksburg heist
SCANDAL:- Marietha Aucamp (DA) resigns after bogus qualifications »